
ANCHETĂ SOCIALĂ

cu privire la situaţia familială a numitei PÎRVU IRINA-LILIANA



Efectuată de  ALEXANDRA RUSAN, consilier în cadrul Serviciului Autoritate Tutelară din cadrul Primăriei Municipiului Timişoara, cu ocazia deplasării în Timişoara, str.Iuliu Podlibny (fostă Petrila) nr.7, unde am constatat următoarele:



DATE FAMILIALE :



PÎRVU IRINA-LILIANA s-a născut la data de 16.06.1987 în municipiul Lugoj, judeţul Timiş. Se legitimează cu C.I. seria TM, nr.607563 eliberată de SPCLEP Timişoara la data de 04.07.2007. Are domiciliul stabil în Timişoara, Calea Buziaşului nr.34, bl.B75, et.1, ap.20 şi locuieşte în fapt la adresa de mai sus. Ca pregătire şcolară are opt clase. Nu a lucrat niciodată şi nu are loc de muncă nici în prezent.



Soţul : PÎRVU CIPRIAN-PETRU a decedat la data de 21.05.2009, conform Certificatului de Deces seria D.S., nr.977221 eliberat de Consiliul Local al Municipiului Timişoara, Direcţia de Evidenţă a Persoanelor.

                         Ultimul loc de muncă al acestuia a fost la S.C.”TELIM CONSTRUCT” SRL ca muncitor necalificat. Ca pregătire şcolară a avut opt clase.



Soţii PÎRVU s-au căsătorit în anul 2007, după aproximativ trei ani de concubinaj. Din căsătoria lor au rezultat trei copii :



PÎRVU PAULA-SÂNZIANA-PETRUŢA s-a născut la data de 24.06.2005 în Timişoara, conform Certificatului de Naştere seria NO, nr.433316 eliberat de Primăria Municipiului Timişoara. Frecventează Grădiniţa cu Program Prelungit din Calea Buziaşului.



PÎRVU MARIA-RAISA s-a născut la data de 14.09.2007 în Timişoara, conform Certificatului de Naştere seria NV, nr.858399 eliberat de Primăria Municipiului Timişoara. 



PÎRVU CIPRIAN-PETRU s-a născut la data de 24.05.2009 în Timişoara, conform Certificatului de Naştere seria NF, nr.811291 eliberat de Primăria Municipiului Timişoara.



RELAŢII DE FAMILIE :

                        Doamna PÎRVU IRINA provine dintr-o familie dezorganizată, fiind a abandonată de părinţi. A fost crescută de soţia fratelului mamei sale de la o vârstă fragedă.


Pe tot parcursul convieţuirii, până la data decesului , domnul PÎRVU a fost singurul întreţinător al familiei sale, în speţă soţia şi cei trei copiii. 

                       În prezent aceasta nu beneficiază decât de alocaţia de stat a celor trei copii şi afirmă că nu are alte rude care să o susţină financiar.

Aceasta evidenţiază totodată că, se află într-o situaţie disperată, fiind tolerată în locuinţa în care stă temporar. Declară că nu a deţinut nicio locuinţă şi nu a fost niciodată angajată în muncă, soţul său fiind singurul întreţinător al familiei.

                       Aceasta a fost îndrumată să se adreseze Direcţiei de Asistenţă Socială Comunitară Timişoara pentru  a putea beneficia de masă la Cantina de Ajutor Social, de ajutorul bănesc şi la Direcţia Patrimoniu din cadrul Primăriei Municipiului Timişoara pentru obţinerea unei locuinţe sociale. Totodată, aceasta a fost îndrumată către Casa de Pensii pentru întocmirea dosarului privind acordarea pensiei de urmaş pentru cei trei copii ai săi. 
                        Până în prezent, mama nu a finalizat aceste demersuri datorită  faptului că,  pentru obţinerea  unor documente justificative este necesară o perioadă mai mare de timp.
                        Din cauza situaţiei dificile cu care se confruntă în prezent, mamei i s-a propus să procedeze temporar la instituţionalizarea copiilor în cadrul unui centru de plasament până la rezolvarea situaţiei financiare şi locative.  


Din discuţiile purtate cu mama, aceasta doreşte însă  menţinerea în familie a celor trei copii de care este foarte ataşată şi a refuzat această soluţie temporară.


STAREA SĂNĂTĂŢII :



Mama şi cei trei copii sunt sănătoşi din punct de vedere clinic.

SITUAŢIA FINANCIARĂ :

Mama nu realizează niciun venit.

 

Minorele beneficiază de alocaţia de stat în valoare de 42 lei lunar fiecare, iar fratele acestora beneficiază de o alocaţie de stat de 200 lei.



CONDIŢII MATERIALE ŞI DE LOCUIT :



Mama împreună cu cei trei minori locuiesc într-un imobil compus din două camere, hol şi cămară transformată într-o bucătărie. Grupul sanitar este situat în curte. Imobilul este proprietatea numitei VARGA MARIANA şi IOSIF, după cum declară mama.



Locuinţa este modest întreţinută, nefiind racordată la canalizare şi apă curentă, încălzirea făcându-se pe lemne.



Mama şi copiii sunt toleraţi în locuinţa respectivă şi nu ştie cât va mai putea locui acolo.

CONCLUZII ŞI PROPUNERI :
               
Din căsătoria soţilor PÎRVU au rezultat trei copii cu vârste cuprinse între o săptămână şi patru ani.



Aceştia se află în îngrijirea mamei lor care întâmpină dificultăţi materiale şi financiare de la data de 21.05.2009, dată la care a decedat soţul său. Mama a declarat că nu are rude care s-o sprijine financiar, veniturile sale fiind insuficiente pentru întreţinerea familiei.

                        Familia în cauză locuieşte în condiţii precare şi nu dispun de locuinţă proprietate personală. 

                         Mamei i s-a propus să procedeze temporar la instituţionalizarea copiilor în cadrul unui centru de plasament până la rezolvarea situaţiei financiare şi locative.  



Din discuţiile purtate cu mama, aceasta doreşte însă  menţinerea în familie a celor trei copii de care este foarte ataşată şi a refuzat această soluţie temporară.


Mama a fost îndrumată să se adreseze serviciilor publice din cadrul Primăriei Municipiului Timişoara în vederea obţinerii unor ajutoare materiale şi băneşti în conformitate cu legislaţia în vigoare, a unei locuinţe din fondul locativ de stat, precum şi la Casa de Pensii pentru întocmirea dosarului privind acordarea pensiei de urmaş pentru copii.


Autoritatea Tutelară va monitoriza acest caz până la ieşirea din situaţia de criză a familiei PÎRVU.

                           Având în vedere situaţia deosebită în care se află doamna PÎRVU IRINA şi cei trei copii minori ai acesteia, apreciem că acest caz întruneşte condiţiile prevăzute în art. 28 , alin. 2 din Legea nr.416/2001 privind venitul minim garantat. 

CONSILIER,

ALEXANDRA RUSAN

